

skizofreniforeningen

skizofreniforeningen

skizofreniforeningen

Formand Holger Steinrud

Holger@Steinrud.dk

Tlf. 27397770

Næstformand Eli Sørensen

d035629@dadlnet.dk

www.skizofreniforeningen.dk

ET BEDRE LIV FOR MENNESKER MED SKIZOFRENI

Bliv medlem af Skizofreniforeningen

I Skizofreniforeningen er vi meget interesseret i din støtte. Et årligt medlemskab koster kr. 200 og gælder samtidig medlemskab af Landsforeningen Sind. Der er mulighed for at få et gratis medlemskab.

Såfremt du ønsker at blive medlem, eller har spørgsmål angående medlemskab, kan du sende en mail til: [indmeldelse@skizofreniforeningen.dk](mailto:indmeldelse@skizofreniforeningen.dk) med angivelse af: Navn, adresse, e-mail og mobilnummer.

Indbetaling til konto: Reg.nr. 4001, Kontonr. 3156726419

Så snart vi har registreret din indmeldelse, vil du modtage en bekræftelse på dit medlemskab.

**Vi glæder os til at høre fra dig**

skizofreniforeningen

Vi vil arbejde aktivt for bl.a. at sikre følgende for mennesker med skizofreni:

SOCIALT at have kontakt med andre mennesker, som har engagement og forståelse for sygdommens karakter

ARBEJDSMÆSSIGT at have ret til et arbejde i det omfang og på det felt, som mennesket med skizofreni og behandlere finder hensigtsmæssigt.

UDDANNELSESMÆSSIGT at have ret til uddannelse og efteruddannelse i det omfang og tempo, som passer på mennesket med skizofreni.

ØKONOMISK er det vigtigt at mennesker med skizofreni lever med tryghed, som fremmer helbredelse. Derfor er en rimelig og vedvarende økonomisk ydelse nødvendig.

BEHANDLING bør indledes så hurtigt som muligt og være så god og effektiv som muligt. Her anbefaler skizofreniforeningen at OPUS-forløbet bliver landsdækkende.

MEDICIN. Vi mener at psykosemedicin bør være gratis

OPLYSNING er vigtigt for at modarbejde fordomme og stigmatisering, og opnå forståelse for, at sygdommen i dag kan behandles, så den skizofreniramte kan få en god tilværelse.

FORSKNING skal være så god og effektiv som muligt, og skal komme de skizofreniramte til gode. Skizofreni skal behandles som en specifik sygdom.

Der er ca. 30.000 skizofreniramte i Danmark, det vil sige mellem ½-1 procent af befolkningen. Den procentdel har ikke ændret sig over tid, og også globalt ser procenten ud til at være blivende.

Som skizofreniramt vil man ofte have haft en eller flere psykoser, som kan begynde ret akut. Psykosesymptomer er vrangforestillinger, hallucinationer og nogle hører stemmer. En skizofreniramt har beskrevet sin psykose som en slags drømmetilstand, hvor alle også urealistiske ting kan ske. Men det kan ofte være mareridtsagtige drømme, og dermed kan personen være meget forpint.

Derudover er der andre ikke-psykotiske symptomer, såsom tankemylder og mylder af synsindtryk og lyde, som for skizofreniramte ofte opleves meget voldsommere end for andre. Dertil kommer, at det er svært for mange skizofreniramte at sortere og fortrænge alle disse sanseindtryk. Dette medfører udtalt træthed, og risikoen for stress lurer hele tiden. Derfor må den skizofreniramte beskytte sig selv ved at sørge for megen hvile og undgå for mange sanseindtryk.

En psykose kan behandles med medicin og ofte med god effekt, mens ikke psykotiske symptomer kan være vanskeligere at behandle med medicin, men kan behandles med forskellige former for terapi.

Erfaringerne fra Skizofreniforeningen viser, at de fleste skizofreniramte kan få en god tilværelse, selv om det af og til kan se slemt ud.

**Skizofreniforeningen er en privat forening, der arbejder for at skabe et bedre liv for mennesker med skizofreni.**

**Skizofreniforeningen blev etableret i april 2012 af en gruppe unge med skizofreni og deres pårørende, der alle kunne se et behov for en forening med fokus udelukkende på sygdommen skizofreni. I 2015 blev foreningen tilknyttet Landsforeningen Sind.**

**Foreningen er åben for alle, både dem der har en interesse i at deltage i frivilligt arbejde inden for foreningen eller ønsker at være støttemedlem. Jo flere medlemmer vi har, jo mere aktivitet og opmærksomhed kan vi skabe om skizofreni - både over for befolkningen, de politiske beslutningstagere, behandlingssystemet, forvaltningen og pressen.**

 Akvarel af Kasper Skafte

skizofreniforeningen

#### HVAD ER SKIZOFRENI?

#### OM SKIZOFRENIFORENINGEN

#### FORENINGENS FORMÅL